Jelasin soal Negeri-negeri Gabungan Amerika  dalam bahasa melayu dong

Negeri-Negeri Gabungan Amerika (juga dipanggil Konfederasi, Negeri-Negeri Konfederasi, dan CSA) merupakan kerajaan yang ditubuhkan oleh 11 negeri-negeri selatan di Amerika Syarikat dari 1861 hingga 1865. Tujuh buah negeri mengisytiharkan kemerdekaan dari Amerika Syarikat sebelum Abraham Lincoln menjadi presiden; empat lagi berbuat demikian selepas Perang Saudara Amerika bermula dengan Pertempuran Fort Sumter apabila CSA menyerang USA. Pihak (Kesatuan) atau Kesatuan Amerika Syarikat menolak perpecahan itu dan enggan mengiktiraf kemerdekaan Gabungan. Walaupun tiada kuasa Eropah yang mengiktirafkan CSA secara rasmi, namun Britain mengambil kesempatan komersial dengan menjual kapal perang kepada CSA ini dan membawa kapal bekalan untuk membantu CSA.

Apabila Robert E. Lee serta panglima-panglima lain mengaku kalah pada musim bunga 1865, gabungan negeri ini hancur dan menamatkan peperangan itu tanpa peperangan gerila. Proses pembinaan semula yang sukar dan lama memberi hak sivil secara sementara dan hak mengundi, mengusirkan bekas pemimpin-pemimpin Konfederasi daripada pejabat, dan menerima semula bekas negeri-negeri Konfederasi ke dalam Kongres Amerika Syarikat selama-lamanya.